CELEX: 62015CN0314
Language: mt
Date: 2015-06-26 00:00:00
Title: Kawża C-314/15: Rikors ippreżentat fis-26 ta’ Ġunju 2015 – Il-Kummissjoni Ewropea vs Ir-Repubblika Franċiża

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/39
            
         Rikors ippreżentat fis-26 ta’ Ġunju 2015 – Il-Kummissjoni Ewropea vs Ir-Repubblika Franċiża
   (Kawża C-314/15)
   (2015/C 294/50)
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: O. Beynet u E. Manhaeve, aġenti)
   
      Konvenuta: Ir-Repubblika Franċiża
   
      Talbiet
   
   
               —
            
            
               tikkonstata li, billi ma żguratx it-trattament sekondarju jew ekwivalenti tal-ilma urban mormi tal-15-il agglomerazzjoni b’ekwivalenza ta’ popolazzjoni inkluża bejn l-10  000 u l-15  000 għal kull rimi barra minn żoni sensittivi, jew b’ekwivalenza ta’ popolazzjoni inkluża bejn l-2  000 u l-10  000 għar-rimi kollu, fl-ilma ħelu u l-estwarji, ir-Repubblika Franċiża naqset mill-obbligi tagħha skont l-Artikolu 4(1) u (3) tad-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi (1).
            
         
               —
            
            
               tikkundanna lir-Repubblika Franċiża għall-ispejjeż.
            
         
      Motivi u argumenti prinċipali
   
   Bir-rikors tagħha, il-Kummissjoni tilmenta li Franza ma implementatx korrettament, fi ħmistax-il agglomerazzjoni, id-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi.
   Skont tal-Artikolu 4(1) u (3) tad-Direttiva 91/271/KEE, l-agglomerazzjonijiet b’ekwivalenza ta’ popolazzjoni (EP) inkluża bejn l-10  000 u l-15  000 għal kull rimi barra minn żoni sensittivi, jew b’ekwivalenza ta’ popolazzjoni inkluża bejn l-2  000 u l-10  000 għar-rimi kollu, fl-ilma ħelu u l-estwarji, kellhom jkunu pprovduti b’sistemi ta’ ġbir għall-ilma mormi urban u jissuġġettaw dan l-ilma għal trattament sekondarju jew għal trattament ekwivalenti, mhux iktar tar mill-31 ta’ Diċembru 2005.
   
      (1)  ĠU Edizzjoni Speċjali bil-Malti, Kapitolu 15, Vol. 2, p. 26.